

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv

|  |  |
| --- | --- |
| **Tiesību akta pase**Izdevējs: Ogres novada pašvaldības domeVeids: Saistošais normatīvais aktsNumurs:3/2024Pieņemts: 14.02.2024.Stājas spēkā: 15.02.2024. |  |
| **Spēkā esošā redakcija** |
| Grozījumi:25.07.2024. saistošie noteikumi Nr.26/2024 (prot. Nr.11; 18.) stājas spēkā 26.07.2024. |

Saistošie noteikumi

Ogrē

|  |  |
| --- | --- |
| 2024.gada 14.februārī | Nr.3/2024 |
|  | (protokols Nr.3; 1) |

**Par Ogres novada pašvaldības 2024.gada konsolidēto budžetu**

*Izdoti saskaņā ar Pašvaldību likuma*

*10.panta pirmās daļas 1.punktu un*

*likumu “Par pašvaldību budžetiem”*

1. Apstiprināt Ogres novada pašvaldības **2024. gada pamatbudžeta ieņēmumus 100 511 487 *euro*** (viens simts miljoni pieci simti vienpadsmit tūkstoši četri simti astoņdesmit septiņi *euro*) saskaņā ar Pielikums Nr.1.

*(25.07.2024. saist.not. Nr.26/2024 redakcijā, kas stājas spēkā 26.07.2024.)*

1. Apstiprināt Ogres novada pašvaldības **2024. gada pamatbudžeta izdevumus 115 694 335 *euro*** (viens simts piecpadsmit miljoni seši simti deviņdesmit četri tūkstoši trīs simti trīsdesmit pieci *euro*) saskaņā ar Pielikums Nr.2.

*(25.07.2024. saist.not. Nr.26/2024 redakcijā, kas stājas spēkā 26.07.2024.)*

1. Noteikt 2024.gada budžetā **2 644 463 *euro*** (divi miljoni seši simti četrdesmit četri tūkstoši četri simti sešdesmit trīs *euro*) lielu Valsts kases aizņēmumu Ogres novada pašvaldības projektu realizācijas nodrošināšanai saskaņā ar Pielikums Nr.3.

*(25.07.2024. saist.not. Nr.26/2024 redakcijā, kas stājas spēkā 26.07.2024.)*

1. Noteikt, ka Ogres novada pašvaldības Finanšu un Budžeta nodaļas saskaņā ar noslēgtajiem aizņēmumu līgumiem un budžetā šim mērķim plānotajiem līdzekļiem 2024.gadā nodrošina aizņēmumu pamatsummas atmaksu un aizņēmumu procentu samaksu noteiktajos termiņos un apmēros.
2. Noteikt finansējumu **aizņēmumu atmaksai 7 337 792 *euro*** (septiņi miljoni trīs simti trīsdesmit septiņi tūkstoši septiņi simti deviņdesmit divi *euro*) saskaņā ar Pielikums Nr.4.

*(25.07.2024. saist.not. Nr.26/2024 redakcijā, kas stājas spēkā 26.07.2024.)*

1. Apstiprināt Ogres novada pašvaldības 2024.gada valsts budžeta transfertus saskaņā ar Pielikums Nr.5.

*(25.07.2024. saist.not. Nr.26/2024 redakcijā, kas stājas spēkā 26.07.2024.)*

1. Apstiprināt Mērķdotāciju sadalījumu Ogres novada pašvaldības izglītības iestāžu pedagogu algām 2024.gadam saskaņā ar Pielikums Nr.6.
2. Noteikt 2024.gadā pamatbudžeta atlikumu uz gada beigām **2 643 861 *euro***(divi miljoni seši simti četrdesmit trīs tūkstoši astoņi simti sešdesmit viens *euro*).

*(25.07.2024. saist.not. Nr.26/2024 redakcijā, kas stājas spēkā 26.07.2024.)*

1. Apstiprināt budžeta līdzekļu **atlikumu** uz 2024.gada 1.janvāri **22 520 038 *euro*** (divdesmit divi miljoni pieci simti divdesmit tūkstoši trīsdesmit astoņi *euro*).
2. Noteikt, ka tāmi par saņemtajiem ziedojumiem un dāvinājumiem 2024.gadā sagatavo par faktiski saņemto un gada sākumā atlikumos esošo līdzekļu apjomu.
3. Ziedojumu un dāvinājumu **atlikums** uz 2024.gada 1.janvāri **22 558** ***euro*** (divdesmit divi tūkstoši pieci simti piecdesmit astoņi *euro*).
4. Apstiprināt Ogres novada pašvaldības aģentūras ,,Ogres komunikācijas” darba plānu 2024.gadam saskaņā ar Pielikums Nr.7.
5. Apstiprināt Ogres novada pašvaldības aģentūras ,,Rosme” darba plānu 2024.gadam saskaņā ar Pielikums Nr.8.
6. Apstiprināt Ogres novada pašvaldības aģentūras "Tūrisma, sporta un atpūtas kompleksa "Zilie kalni" attīstības aģentūra" darba plānu 2024.gadam saskaņā ar Pielikums Nr.9.
7. Noteikt, ka Ogres novada pašvaldības administrācijas struktūrvienību, pašvaldības iestāžu un aģentūru vadītāji (budžeta izpildītāji), organizējot struktūrvienības un iestādes uzdevumu izpildi, ir atbildīgi par iepirkuma procedūras ievērošanu atbilstoši Publisko iepirkumu likumam.
8. Budžeta izpildītāji ir atbildīgi par piešķirto budžeta līdzekļu efektīvu un racionālu izlietojumu. Izdevumi pēc naudas plūsmas nedrīkst pārsniegt tāmē apstiprinātos, plānotos pašvaldības budžeta izdevumus atbilstoši ekonomiskajām un funkcionālajām kategorijām.
9. Ogres novada pašvaldības Finanšu nodaļai gadījumos, kad saņemts papildus finansējums noteiktiem mērķiem (mērķdotācijas, valsts iestāžu transferti, projektu finanšu līdzekļi un citi konkrētam mērķim paredzēti līdzekļi), atļauts līdz budžeta grozījumu apstiprināšanai veikt nepieciešamos maksājumus.
10. Budžeta izpildītāji drīkst izdarīt grozījumus programmu finansēšanas plānos un tāmēs 2.pielikumā apstiprināto budžeta līdzekļu ietvaros, iesniedzot apstiprināšanai Ogres novada pašvaldības Budžeta nodaļā. Šādu grozījumu rezultātā nedrīkst mainīt attiecīgajai programmai apstiprināto budžeta gada kopējo finansējumu, kā arī atalgojumu un kapitālos izdevumus.

Domes priekšsēdētājs E. Helmanis